Încă un blat PNL-PSD la votarea bugetului Sectorului 1 din București. Aceeași schemă ca la votul bugetului Primăriei Generale

Ilinca Macarie, consilier USR în Consiliul Local al Sectorului 1 din București, acuză PNL că a făcut blat cu PSD și a asigurat voturile necesare pentru ca bugetul Primăriei să treacă în ședința de joi.

”A votat cel puțin un consilier PNL pentru a se face majoritatea necesară de 14 voturi în consiliu. PNL a votat cot la cot cu PSD, PMP și ALDE. Este același mod de operare ca și la bugetul Primăriei Generale. Un blat între PNL și PSD”, a declarat Macarie pentru G4Media.ro.

UPDATE: PNL Sector 1 arată întrun comunicat că doi consilieri, Mădălin Olteanu și Daniel Chirvasă, au rămas în sala de vot, deși organizația de partid decisese ca toți consilierii să iasă din sală. Sebastian Burduja, președinte PNL Sector 1, susține într-un comunicat de presă că va propune ”sancționarea drastică” a celor doi, fără să spună însă în va consta sancțiunea.

Foto: PNL / Facebook